मौत की सजा को सुप्रीम कोर्ट में चुनौती देगा कसाब  
26/11 के दोषी कसाब ने सुप्रीम कोर्ट को चिट्ठी लिखी है। वह हाईकोर्ट से मिली मौत की सज़ा को चुनौती देना चाहता है।
26/11 के मुंबई हमले का दोषी आतंकी अजमल कसाब सुप्रीम कोर्ट जाएगा। कसाब ने हाईकोर्ट के फैसले को चुनौती देने का मन उसने बना लिया है। इस बाबत उसने सुप्रीम कोर्ट को चिट्ठी भी लिखी है। कसाब को विशेष अदालत ने मौत की सज़ा सुनाई थी जिस पर बाद में हाईकोर्ट ने भी अपनी मुहर लगा दी।  कसाब की वकील फरहाना शाह ने बताया कि जेल प्रशासन ने कसाब की चिट्ठी सुप्रीम कोर्ट को भेज दी है। दरअसल, मुंबई आतंकी हमले में 166 लोगों की मौत हुई थी और 10 आतंकियों में से कसाब अकेला आंतकी है जिसे जिंदा पकड़ा गया था।